Türkiye Petrolleri Anonim Ortaklığı (TPAO) (az)

=Qlobal xüsusiyyətləri=

TPAO 1954-cü ildə Türkiyə Geoloji Kəşfiyyat İnstitutu adı ilə yaradılıb.

TPAO-nun Türkiyə boyunca 5000-ə yaxın əməkdaşı və xaricdə filialları var. Şirkətin rəsmi məlumatına görə, o, öz beynəlxalq fəaliyyətini Xəzər regionunda,şimali Afrikada və Yaxın Şərqdə həyata keçirir.2011-ci ilədək TPAO Azərbaycan, Qazaxıstan, Liviya və İraqda kəşfiyyat və hasilat işləri aparır, Suriya, Türkmənistan, İran, Rusiya, Kolumbiya, Sudan və Venesuelada biznes üçün imkanlar axtarır. 2012-ci ilin sonlarına olan vəziyyətə görə, şirkət dövlət şirkəti olaraq qalıb, lakin Reyter agentliyinin məlumatına görə, 2011-ci ilin əvvəlində Türkiyə hökuməti TPAO-nu özəlləşdirməyə hazırlaşırdı.

Türkiyənin BOTAS qaz-neft-nəqliyyat şirkəti 1974-cü ildə TPAO-nun törəmə şirkəti kimi yaradılıb. 2012-ci ilin noyabrında BOTAS qazın Rusiyadan yan keçməklə Şərqi Avropaya nəqli üçün boru kəməri Cənub dəhlizi layihəsinin qollarından biri olan Trans-Anadolu boru kəməri (TANAP) layihəsində səhmdar qismində Azərbaycanın SOCAR şirkəti ilə saziş imzalayıb. BOTAS layihədə 20% pay alacaq.

Şirkətin əsas hesabatları
TPAO-nun 2010-cu il üçün hesabatına görə,, il ərzində mənfəət 2009-cu ildə olduğundan 247% çox təşkil edərək $ 1,35 mlrd.-a çatıb.

Daxili istehsalat fəaliyyyəti 2009-cu ildə cüzi artıb – 14 milyon barel neftdən 14,2 mln. barelədək. Beynəlxalq istehsalat artımı 11 mln. bareldən 11,1 mln. barelədək artıb. Bununla belə, 2009-cu ildə offşor qazma işləri 3900 kvadrat metrdən 14 min kvadrat metrədək artıb.

2010-cu ilədək şirkət Qara dənizdə 3 dərin qazma qurğusu inşa edib. Neft Liviyada qazılmış 11 quyudan 7-də aşkar edilib. Şirkət İraqda Missan və Badrada neft yatağının texniki xidməti haqqında müqavilələr imzalayıb. Həmçinin Qara dənizdə Akçakoca platformasında istehsalat fəaliyyətinə başlanılıb. Şirkətin prezidenti qeyd edib ki, əsas məqsəd ölkədə neft və qaza olan tələbat da daxil olmaqla, enerji idxalı xərclərinin azaldılmasıdır.

=Rəsmi akkreditə və qlobal dərk=

EITI
2011-ci ilin dekabrına olan vəziyyətə görə, TPAO EİTİ-nin nümunəvi şirkətlərindən biri olmayıb.

BMT-nin qlobal müqaviləsi (UN Global Compact)
2011-ci ilin dekabrına olan vəziyyətə görə, TPAO BMT Qlobal Müqaviləsinin üzvü olmayıb.

Korporativ sosial məsuliyyət
TPAO-nun 2010-cu il üçün hesabatına görə, aşağıdakı məqamlar əsas prioritet olub:


 * Personal standart fərdi müdafiə vasitələri ilə təchiz edilib və yanğın təhlükəsizliyi üzrə treninq keçirilib. Bu, yanğının baş vermə təhlükəsinin aradan qaldırılması üçün edilib. Bundan əlavə, tibbi xidmət bölmələri və səhiyyə xidmətləri zəruri avadanlıqla təchiz edilib.
 * Ekoloji risklərdən müdafiə üzrə aşağıdakı prosedurlar yaradılıb: planlaşdırmaya ekstren müdaxilə, çirkab sularının təmizlənməsi, emal olunmuş yağın utilizasiyası, offşor qaz hasilatı nəticəsində çirkab sularının tədqiqatının idarə edilməsi.

= Ölkədə qlobal əməliyyatlar=

Azerbaycan
"Əsas məqalə: TPAO-nun Azərbaycanda əməliyyatları"

Iraq
"Əsas məqalə: TPAO Operations in Iraq (en)"

=Qeydlər=